**MEMORIU DE PREZENTARE**

**conform Legii 292/2018, anexa 5E**

1. **DENUMIREA PROIECTULUI :**

**DESFIINȚARE CONSTRUCȚIE EXISTENTĂ C1, CONSTRUIRE HALĂ
DE PRODUCȚIE PEȘTE ȘI PRODUSE DIN PEȘTE- PARTER, CONSTRUIRE FOSĂ SEPTICĂ, CONSTRUIRE ÎMPREJMUIRE ȘI AMENAJARE TEREN** **- loc. Movilița, str. Fermei, nr. 12B-lot3, comuna Topraisar, jud. Constanța.**

**II. TITULAR**

* numele: MATYFISH S.R.L.;
* sediu: str. Meduzei nr. 6, imobil Cherhana, sat Agigea, jud. Constanța;
* numărul de telefon: 0728246898
* numele persoanei de contact: arh. Pălimaru Alin, adm. Datcu Matei-Alin

**III. DESCRIEREA CARACTERISTICILOR FIZICE ALE ÎNTREGULUI PROIECT**

* 1. **un rezumat al proiectului**

Proiectul prevede desființarea construcției existente în prezent pe amplasament C1-anexă parter, preluată de către beneficiar odată cu terenul vizat pentru realizarea proiectului și construirea unei hale de producție pește și produse din pește cu regim de înălțime parter.

Se are în vedere și realizarea unor bazine vidanjabile pentru deversarera apelor uzate menajere și tehnologice, precum și amenajarea incintei proprietății (platformă carosabilă, spații verzi, împrejmuire).

Terenul cu nr. cadastral 106143 este situat în intravilanul localității Movilița, comuna Topraisar, pe str. Fermei nr. 12B, lot 3.

Realizarea proiectului se va face în temeiul reglementărilor Documentației de urbanism nr. 3/2016/2019 faza PUG, aprobată prin HCL Topraisar nr. 83/23.12.2019.

Proiectantul general este ARHI PLUS CRAFT SRL, prin Arh. Constantin-Alin Pălimaru

* 1. **justificarea necesităţii proiectului**

Acest proiect a fost gândit pentru a putea oferi consumatorului din România și din Europa pește și moluște bivalve de cea mai bună calitate și valoare nutritivă pescuite în Marea Neagră.

 Se dorește ca prin proiectul de înființare a fabricii de procesare pește și moluște bivalve să se valorifice la un nivel superior resursele Mării Negre.

* 1. **valoarea investiţiei: -**
	2. **perioada de implementare propusă:** 10 de luni de la obținerea tuturor avizelor
	3. **planşe reprezentând limitele amplasamentului proiectului, inclusiv orice suprafaţă de teren solicitată pentru a fi folosită temporar (planuri de situaţie şi amplasamente):**

Terenul pe care se dorește amplasarea halei de producție și procesare pește se află în intravilanul satului Movilița, în extremitatea nordică a acestuia, în UAT comuna Topraisar (1).

Imobilul cu numărul cadastral 106143 are o suprafață de 3946 mp, găzduiește o construcție anexă cu suprafața de 823 mp și se află în proprietatea Datcu Matei Alin și Datcu Alexandra în baza Contractului de vânzare-cumpărare cu încheiere de autentificare nr. 71/18.02.2019 (2), folosința sa gratuită revenind societății Matyfish SRL prin Contractul de comodat nr. 1/31.03.2023 (3).

Conform Certificatului de urbanism nr. 36 din 15.05.2023, terenul este încadrat la categoria curți-construcții și se supune reglementărilor Documentației de urbanism nr. 3/2016/2019 faza PUG, aprobată prin HCL Topraisar nr. 83/23.12.2019 (4).

Destinația terenului stabilită prin PUG: zonă funcțională-centre de producție agricolă, zootehnică (A) și Zonă funcțională – industrie mică, producție, servicii, depozite (I).

În prezent, suprafața de teren studiată este neîmprejmuită, acoperită de vegetație spontană și local deșeuri provenite din construcții.

* 1. **o descriere a caracteristicilor fizice ale întregului proiect, formele fizice ale proiectului (planuri, clădiri, alte structuri, materiale de construcţie şi altele).**

Tema cadru propusă de beneficiar a stat la baza întocmirii proiectului, ținând cont de particularitățile terenului din punct de vedere al vecinătăților, al condițiilor stabilite în documentațiile de urbanism în ceea ce privește regimul de aliniere și de înălțime, al asigurării numărului de locuri necesare pentru parcări, condiții impuse prin certificatul de urbanism nr. 36 din 15.05.2023, ce au la bază reglementările din documentațiile de urbanism aprobate.

Lucrările propuse prin prezentul proiect sunt următoarele (5):

* desființare construcție anexă C1 edificată din cărămidă și piatră ce a făcut parte în trecut dintr-un complex zootehnic;
* Construire hală metalică P cu destinația de hală de producție și zonă administrativă;
* amenajare incintă teren cu alei carosabile/pietonale, parcare auto și spații verzi;
* realizare bazine vidanjabile.

Bilanțul teritorial este următorul: S teren = 3.946,00mp (din acte și măsurători)

**Indici urbanisitici existenți**

S construită = 823,00 mp

S desfășurată = 823,00 mp

Regim de inaltime = P

P.O.T. = 20,85 %

C.U.T. = 0,20

**Indici urbanisitici propuși**

S construită = 382,15 mp

 S desfășurată = 382,15 mp

Regim de inaltime = P

P.O.T. = 9,76 %

C.U.T. = 0,09

S spații verzi = 2.122,65 mp

În procesul de conformare s-a dorit a se obține un spațiu care sa aibă zone precise de prelucrare pentru fiecare categorie de produse și care să evite contaminarea încrucișată, dotate cu echipamente performante, astfel încât să avem următoarele zone funcționale ale clădirii (6):

|  |  |  |
| --- | --- | --- |
| nivel  | Spații  | Suprafețe (mp) |
| Parter | Depozit congelare materie primă | 29.70 |
| Depozit frig  | 19.20 |
| Punct tehnic | 4.95 |
| Depozit congelare produs finit | 30.60 |
| Hol aprovizionare/livrare | 19.70 |
| Birou | 3.75 |
| Grup sanitar | 1.60 |
| Recepție materie primă | 16.05 |
| Depozit frig materie primă | 8.50 |
| Depozit frig afumat și marinat | 4.40 |
| Freezer | 2.85 |
| Hol | 5.75 |
| Spațiu moluște | 13.30 |
| Depozit moluște | 5.70 |
| Hol | 5.75 |
| Ambalare produs finit | 8.15 |
| Spațiu filetare porționare | 9.25 |
| Spațiu eviscerare | 10.30 |
| SNCU | 2.00 |
| Depozit sare și condimente | 5.20 |
| Spațiu sărare - maturare | 7.00 |
| Spațiu ambalare marinate/afumate | 6.15 |
| Spațiu spălare ambalaje | 9.35 |
| Spațiu depozitare ambalaje | 5.30 |
| Spațiu afumare | 16.90 |
| Spațiu răcire afumate | 9.15 |
| Hol | 2.20 |
| Grup sanitar | 1.60 |
| Grup sanitar | 1.60 |
| Vestiar barbati | 7.95 |
| Zonă tampon | 3.80 |
| Hol intrare personal | 1.80 |
| Vestiar femei | 6.85 |
| Depozit auxiliare | 3.10 |
| Depozit produs finit - conserve | 5.15 |
| Spațiu producție zacuscă | 13.80 |
| Spațiu depozitare ambalaje | 3.85 |
| Spațiu spălare ambalaje | 3.60 |
| Spațiu depozitare materii prime | 4.50 |
| Hol aprovizionare | 1.18 |
| Spațiu substanțe igienizare | 3.60 |
| Spațiu depozitare moluște | 5.90 |

**Sistemul constructiv** este alcătuit din sistem în cadre metalice dispuse pe două direcții rectangulare. Închiderile perimetrale se vor realiza din panouri sandwich de 15 cm, termoizolate cu vată minerală bazaltică de 10cm.

Sistemul de fundare este tip fundații continue din beton armat.

Acoperirea va fi de tip șarpantă, iar soluția de evacuare a apelor meteorice se va face prin jgheaburi și burlane. Alcătuirea instalaţiilor interioare de canalizare se va face astfel încât acestea să  prezinte siguranţă în funcţionare şi să nu creeze disconfort sau prejudicii în exploatarea clădirilor.

Ghenele de instalații din grupurile sanitare se vor masca în pereți. Se vor lua măsuri de izolare fonică a conductelor acolo unde condiţiile de exploatare impun limitarea nivelului de zgomot.

**Finisajul exterior** al fațadelor va fi din panouri prefabricate vopsite împotriva coroziunii în câmp electrostatic

Ferestrele și ușile exterioare se vor realiza din profile PVC sau aluminiu cu geam termopan.

Finisajele interioare vor fi:

* Pardoseli: gresie antiderapantă sau pardoseli din rășina epoxidică.
* Pereți: zugrăveli cu vopsea lavabilă pe panouri prefabricate, faianță în grupuri sanitare și vestiare.
* Plafoane: zugrăveli cu vopsea lavabilă pe gips carton la plafoanele suspendate.

**Împrejmuirea** va fi din panouri de plasă bordurată zincată prinsă pe stâlpi metalici 10 x 10 cm ancorați în fundații prin intermediul unor elemente metalice de prindere, specifice, dispuși la distanță de 2 m unul de altul. Panourile bordurate sunt prefabricate, având dimensiuni standard. Înălțimea finală a gardului va fi de 2,5 m.

**Organizarea circulației. Accese**

Accesul auto și pietonal la viitorul obiectiv se va realiza din str. Femei, pe latura sudică a amplasamentului. Căile de acces existente nu vor suferi modificări.

Proiectul are în vedere realizarea unor alei carosabile și platforme de parcare pentru accesul și staționarea vehiculelor și turismelor în interiorul proprietății.

Se propune amenajarea unui spațiu destinat parcării de autovehicule, la nivelul cotei amenajate a terenului-conform RGU Hotărâre nr. 525/1996.

Astfel, pentru construcții industriale trebuie prevăzute parcaje în funcție de specificul activității, după cum urmează:

▪ activități desfășurate pe o suprafață de 10-100 m2, un loc de parcare la 25 m2;

▪ activități desfășurate pe o suprafață de 100-1.000 m2, un loc de parcare la 150 m2;

▪ activități desfășurate pe o suprafață mai mare de 1.000 m2, un loc de parcare la o suprafață de 100 m2.

Ținând cont de precizările anterioare, pentru imobilul propus necesarul de locuri de parcare ar fi minimum 3 (la o suprafață desfășurată 382.15mp), iar numărul de locuri de parcare asigurate va fi de 12 (în suprafață totală de 150mp).

**Spațiile verzi** vor fi amenajate pe o suprafață de 2122,65 mp la sol, ceea ce reprezintă 53,79 % din suprafața terenului. În acest fel se respectă cerințele HCJ 152/2013 pentru acest tip de funcțiuni (50%).

**Alimentarea cu energie electrică** în regim trifazat se va realiza de la rețeua din zonă prin intermediul unor firide de branșament montate pe pereții exteriori.

Din aceste firide se va alimenta tabloul electric general. Înainte de alimentarea tabloului electric general, pe branșament se va amplasa un bloc de măsură și protecție, care cuprinde contorul trifazat de energie electrică. Protecția împotriva tensiunilor accidentale de atingere se realizează prin legarea la nul de protecție, prin legarea la priza de pământ și prin dispozitive diferențiale de protecție.

Apa caldă menajeră și apa caldă pentru încălzirea cu corpuri statice va fi asigurată de o centrală termică electrică. Se studiază posibilitatea utilizării unor panouri solare cu montare pe învelitoare.

**Alimentarea cu apă** a obiectivului se va asigura din rețeaua localității Movilița aflată în exploatarea RAJA SA.

Conform avizului RAJA SA (7), la cca. 60m de amplasament, pe str. Fermei, există conducta de distribuție apă Dn 63mm PEHD. Întrucât apa furnizată în sistem centralizat garantează condiț,iile de calitate impuse prin reglementările legislative în vigoare pentru funcțiunea propusă, se va opta pentru branșarea obiectivului la rețeaua localității, cu acordul deținătorului de rețea.

Apa va fi utilizată în scop tehnologic, menajer și pentru stingerea incendiilor.

**Evacuarea apelor uzate menajere** se va realiza în două bazine vidanjabile, fiecare cu capacitatea de 10.000 l (capacitate totală 20.000 l). Înainte de evacuarea în bazine, apele uzate tehnologice vor fi preepurate printr-un separator de grăsimi.

Întrucât terenul, conform studiului geotehnic, este sensibil la umezire, bazinele vidanjabile prefabricate (din PVC sau fibră de sticlă) nu se pot amplasa (îngropa) direct în pământ. Ca atare se va realiza un bazin din beton armat ce va îngloba cele două bazine vidanjabile. prefabricate. În acest fel orice scurgeri accidentale nu vor ajunge direct în sol - care prin deformarea sa necontrolată ar afecta integritatea bazinelor, rezultând infiltrații de ape uzate în sol.

**Colectarea apelor pluviale** convențional curate din zona teraselor și trotuarelor se va face prin burlane și rigole, fiind apoi descărcate în zonele de spații verzi de pe amplasament.

* 1. **descrierea instalației și a fluxurilor tehnologice existente pe amplasament:**

Pentru perioada de realizare a proiectului fluxul tehnologic va fi descris la pct. 10.

Noul obiectiv va funcționa în conformitate cu legislația în vigoare la acest moment pentru următoarele activități :

* unitate de procesare a produselor din pescuit - unitate cu dotări specifice în care se desfășoară activități de recepție, depozitare, preparare, transformare a peștelui și produselor din pescuit, ambalare și livrare a produselor finite;
* centru de expediere a moluștelor bivalve vii - unitate terestră, cu dotări adecvate pentru recepția condiționarea, spălarea, curățarea, calibrarea, împachetarea, ambalarea şi expedierea moluștelor bivalve vii proprii pentru consum uman.

În cadrul fabricii se vor desfășura următoarele activități (8) :

* Prelucrare pește (în principal șprot, hamsie, stavrid, lufar, zărgan, chefal, calcan - pești din Marea Neagră)
* Expediere moluște bivalve vii
* Producerea de pește afumat și marinat
* Producerea de conserve de legume și peste – zacuscă de pește.
* Depozitare
* Circuitul personalului

În fabrică vor fi implementate GMP (Good Manufacturing Practices), care vor cuprinde:

* controlul furnizorilor;
* asigurarea întreținerii zonelor exterioare a clădirilor și a echipamentelor;
* igiena personală;
* facilități pentru personal;
* depozitare, manipulare și segregare a materiilor prime, semifabricatelor, produselor finite și bunurilor personale;
* programe de prevenire și control a dăunătorilor;

În cadrul obiectivului propus nu se vor utiliza sau depozita mărfuri periculoase, combustibili sau produse petroliere.

* 1. **materiile prime, energia și combustibilii utilizați, cu modul de asigurare a acestora:**

În perioada de realizare a investiției se vor folosi apă, nisip, pietriș, metal și lemn, materiale uzuale necesare operațiunilor de construcție a imobilului, acestea fiind achiziționate exclusiv de la furnizori autorizați.

Nu se vor exploata resurse naturale de pe amplasament.

În perioada de funcționare societatea MATYFISH SRL poate atinge următoarele capacități nominale de :

* Prelucrare pește proaspăt – 5000 kg săptămânal
* Expediere moluște bivalve vii– 5000 kg săptămânal

Pentru autovehiculele de transport și pentru utilaje se vor utiliza combustibili cu conținut redus de sulf, iar aprovizionarea lor se va face din stații de distribuție carburanți autorizate.

* 1. **descrierea lucrărilor de refacere a amplasamentului în zona afectată de execuția investiției;**

La finalul perioadei de construcție a obiectivului, în incinta amplasamentului se vor organiza 12 locuri de parcare și se vor amenaja spații verzi pe o suprafață de 2122,65 mp, conform descrierilor de mai sus.

* 1. **planul de execuție, cuprinzând faza de construcție, punerea în funcțiune, exploatare, refacere și folosire ulterioară**

Lucrările de construcție nu vor avea un caracter special, constând în procese uzuale, specifice acestui tip de proiect, presupunând parcurgerea următoarelor etape:

* realizarea organizării de șantier ;
* delimitarea zonelor de lucru pentru protecția vecinătăților;
* depozitarea temporară a unora dintre materialele de construcții, precum și a echipamentelor și dispozitivelor utilizate în această etapă;
* lucrări de demolare;
* îndepărtarea deșeurilor rezultate;
* lucrări amenajare teren (săpături, nivelări, compactări, umpluturi);
* montare cofraje și armături, betonare, realizare închideri, compartimentări, montare tâmplărie;
* depozitarea deșeurilor rezultate din operațiile de montaj;
* punerea în funcțiune.

Lucrările de execuţie se vor desfăşura numai în limitele amplasamentului deţinut de beneficiar.

Pe durata executării lucrărilor de construire se vor respecta actele normative privind protecţia muncii în construcţii.

Lucrările de execuție vor începe numai după obținerea Autorizației de construire și în condițiile stabilite de aceasta.

Recepția lucrărilor se va face conform legii, de către beneficiar, constructor, proiectant, prin completarea formularului de verificare.

* 1. **relația cu alte proiecte existente sau planificate**

Realizarea proiectului se va face în temeiul reglementărilor Documentației de urbanism nr. 3/2016/2019 faza PUG, aprobată prin HCL Topraisar nr. 83/23.12.2019.

Conform Certificatului de urbanism nr. 36 din 15.05.2023, terenul este încadrat la categoria curți-construcții și se supune reglementărilor Documentației de urbanism nr. 3/2016/2019 faza PUG, aprobată prin HCL Topraisar nr. 83/23.12.2019 (4).

Destinația terenului stabilită prin PUG: zonă funcțională-centre de producție agricolă, zootehnică, subzona A.

* 1. **detalii privind alternativele care au fost luate în considerare**

Beneficiarul consideră că alternativa propusă pentru realizarea proiectului îmbină în mod armonios cele trei elemente ale dezvoltării durabile: mediul înconjurător, mediul economic și elementul social.

Criteriile care au stat la baza alegerii amplasamentului au fost: proprietatea asupra terenului, accesul facil la circulațiile existente în zonă, posibilitatea asigurării utilităților, reglementarea urbanistică a zonei în acord cu funcțiunile propuse.

Deoarece starea fizică a construcției existente este necorespunzătoare, iar consolidarea acesteia ar fi scumpă și inutilă având în vedere și schimbarea destinației, în condițiile în care funcțiunea propusă necesită standarde ridicate de igienă și siguranță, se justifică alternativa de desființare a construcției C1, cu evacuarea deșeurilor tehnice rezultate într-un amplasament autorizat.

Soluțiile constructive alese pentru noul obiectiv sunt cele clasice pentru construcțiile tip hală metalică, eventualele alternative ținând strict de siguranța și rezistența obiectivului, fără să genereze presiuni diferite asupra factorilor de mediu.

* 1. **alte autorizații cerute pentru proiect:**
	+ Aviz alimentarea cu energie electrică
	+ Aviz sănătatea populației
	+ Aviz ANSVSA
	+ Aviz securitatea la incendii

 **IV. DESCRIEREA LUCRĂRILOR DE DEMOLARE NECESARE**

Construcția existentă pe amplasament, propusă pentru desființare prezintă un grad avansat de uzură și nu corespunde din punct de vedere tehnologic funcțiunilor propuse.

Specific pentru prezentul proiect este faptul că nu se constată probleme privind activități sau rețele utilitare existente pe amplasament:

- în prezent nu se desfășoară activități în interiorul construcției propuse pentru desființare;

- nu exista instalații electrice sub tensiune în clădire;

- desființarea clădirii nu implică discontinuități ale funcționarii instalațiilor utilitare din vecinătăți;

- datorită amplasării izolate a construcției propuse pentru desființare, lucrările de execuție nu vor periclita circulația auto și pietonală din incinta sau exteriorul unității.

Metoda de demolare va fi deconstrucția, care are ca scop minimizarea materialelor care se distrug și se aruncă pur și simplu. Aceasta metodă implică înlăturarea materialelor pe categorii și sortarea lor pentru reutilizare sau reciclare. Cu o planificare riguroasă, aceasta abordare poate conduce în anumite cazuri la o reducere a materialelor aruncate de până la 90% și a emisiilor de CO2 în mod substanțial.

Deconstrucția se va face de sus în jos, cu mijloace manuale şi cu utilaje nespecifice.

Lucrările de demolare se efectuează în următoare ordine:

* scoaterea ușilor şi a ferestrelor;
* decopertarea acoperișului;
* demontarea pereților conform unui plan din care reiese care pereți trebuie să se dărâme primii şi până la ce înălțime, în vederea împiedicării apariției unor accidente de muncă sau degradării vecinătăților ;
* sortarea și stivuirea materialelor;
* asigurarea valorificării resurselor;
* eliminarea reziduurilor;
* recepția lucrărilor rezultate.

Pentru controlul prafului, se vor putea folosi furtune, pentru a uda clădirea și rămășitele acesteia.

Se mai pot folosi, de asemenea, încărcătoare pentru încărcarea reziduurilor, molozului etc, pentru eliberarea locului.

 **V. DESCRIEREA AMPLASĂRII PROIECTULUI:**

* **distanța față de granițe pentru proiectele care cad sub incidența Convenției privind evaluarea impactului asupra mediului in context transfrontieră, adoptată la Espoo la 25 februarie 1991, ratificată prin Legea nr. 22/2001**

Nu e cazul.

* **localizarea amplasamentului în raport cu patrimoniul cultural potrivit Listei monumentelor istorice, actualizată, aprobată prin Ordinul ministrului culturii şi cultelor nr. 2.314/2004, cu modificările ulterioare, şi Repertoriului arheologic naţional prevăzut de Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, republicată, cu modificările şi completările ulterioare;**

Nu e cazul, nu exista interdicții de construire în ceea ce privește amplasarea obiectivului față de monumentele istorice

* + **hărți, fotografii ale amplasamentului care pot oferi informații privind caracteristicile fizice ale mediului, atât naturale, cât și artificiale și alte informații privind folosințele actuale și planificate ale terenului atât pe amplasament, cât și pe zone adiacente acestuia**

Imobilul cu numărul cadastral 106143, lot 3, este situat în intravilanul localității Movilița în zona funcțională-centre de producție agricolă, zootehnică, subzona A.

Lotul este descris de următorul inventar de coordonate în sistem de proiecție STEREO 70 (5):

|  |  |  |
| --- | --- | --- |
| Nr. Pct. | X (m) | Y (m) |
| 1 | 781692,061 | 289652,605 |
| 2 | 781650,548 | 289648.539 |
| 3 | 781654,238 | 289551,999 |
| 4 | 781694,282 | 289554,880 |
| 5 | 781693,170 | 289580,710 |
| 6 | 781692,061 | 289652,605 |
| Suprafața teren 3946 mp |

Conform deciziei etapei de evaluare inițială nr. 354/20.07.2023, proiectul propus nu intră sub incidența art. 28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, dar intră sub incidența prevederilor art. 48 și 54 din Legea apelor nr. 10711996, cu modificările și completările ulterioare.

Vecinătățile amplasamentului sunt următoarele:

* la Sud – IE: 106141 (lot 1, proprietar Chouhna Omar-Chamseddin)- strada Fermei - pe o distanță de 25.85 m, la cca. 115 m locuințe și DN 38 Negru Vodă-Constanța;
* la Vest –Vecin IE: 106141–pe o distanță de 96.61 m, teren intravilan, construcții dezafectate; la cca. 120 un drum local;
* la Nord – Vecin IE: 106141- pe distanță de 41.71 m, teren intravilan; la cca. 5 km se află Canalul Dunăre-Marea Neagră;
* la Est – Vecin IE: 104857- pe o distanță de 97.76 m (SC Alnayal și teren necultivat); la cca. 7 km se află Lacul Techirghiol.

În interiorul parcelei, obiectivul propus se va amplasa la următoarele distanțe în raport cu limitele amplasamentului:

* 9,94 m față de limita sudică;
* 10 m față de limita vestică;
* 59,69 m față de limita nordică;
* 15,73 m față de limita estică.

Cea mai apropiată clădire existentă în zonă (hală parter de pe lotul 1) se va situa la 24,02 m vest de noul obiectiv de investiții.

* **politici de zonare și de folosire a terenului**

Realizarea proiectului se va face în temeiul reglementărilor Documentației de urbanism nr. 3/2016/2019 faza PUG, aprobată prin HCL Topraisar nr. 83/23.12.2019.

* **arealele sensibile**

 Nu e cazul

* **detalii privind orice varianta de amplasament care a fost luata in considerare**

Alternativa analizată în prezentul memoriu este considerată cea mai bună și cea mai rentabilă, în condițiile în care zona este rezervată acestui tip de activități (vezi cap.III, pct. 12).

 **VI. DESCRIEREA TUTUROR EFECTELOR SEMNIFICATIVE POSIBILE ASUPRA MEDIULUI ALE PROIECTULUI, ÎN LIMITA INFORMAŢIILOR DISPONIBILE:**

1. **Surse de poluanţi şi instalaţii pentru reţinerea, evacuarea şi dispersia poluanţilor în mediu**
2. **protecţia calităţii apelor**

Alimentarea cu apă a obiectivului se va realiza din rețeaua localității.

Până la realizarea rețelelor de canalizare în zonă, evacuarea apelor uzate menajere se va face în două bazine vidanjabile, construite și exploatate în condițiile legislației în vigoare.

 **a.1) sursele de poluanţi pentru ape, locul de evacuare sau emisarul:**

Din activitățile de demolare și construire vor rezulta următoarele categorii de ape uzate:

* Ape uzate menajere din activitatea organizării de șantier în cazul deversărilor accidentale sau vidanjării neadecvate a toaletelor ecologice;
* Ape pluviale potenţial impurificate cu eventuale urme de produse petroliere şi materii în suspensie provenite din lucrările desfăşurate pe şantier şi traficul utilajelor şi mijloacelor de transport.

Se consideră că impactul asupra componentei de mediu apă în etapa de realizare a investiţiei este nesemnificativ şi temporar, în condițiile în care lucrările de execuţie se vor realiza conform prevederilor legislaţiei în vigoare. Nu există pericolul interceptării pânzei freatice la realizarea fundațiilor.

În perioada funcționării obiectivului din activitate vor rezulta ape uzate menajere și ape de la spălarea peștelui și igienizarea spațiilor. Evacuarea lor se va realiza în două bazine vidanjabile. Înainte de evacuarea în bazinele vidanjabile, apele uzate tehnologice vor fi trecute printr-un separator de grăsimi.

Apele pluviale vor fi colectate prin burlane și vor fi evacuate în spațiile verzi de pe amplasament.

 **a.2)** **staţiile şi instalaţiile de epurare sau de preepurare a apelor uzate prevăzute**

În perioada de execuţie, vor fi utilizate toalete ecologice prevăzute cu lavoar, în număr suficient, în cadrul organizării de șantier. Acestea vor fi vidanjate periodic, apele uzate urmând a fi descărcate într-o stație de epurare, obligație ce revine prestatorului de servicii de vidanjare si transport ape uzate, cu respectarea NTPA 002/2005.

Se recomandă totodată aplicarea următoarelor măsuri :

* + depozitarea materialelor de construcții necesare și a deșeurilor generate să se facă numai în spațiile special amenajate în incinta organizării de șantier;
	+ se interzice spălarea mașinilor sau a utilajelor în zona de lucru, ori deversarea de ape uzate necontrolat în zona amplasamentului;
	+ nu se vor organiza depozite de combustibili în incinta șantierului;
	+ se va interzice aprovizionarea cu combustibili a mijloacelor de transport, echipamentelor, utilajelor, în zona unde se execută lucrări;
	+ se interzice executarea lucrărilor de reparații/întreținere a autovehiculelor, utilajelor, echipamentelor utilizate în cadrul lucrărilor de construcții, în incinta organizării de șantier;
	+ se va achiziționa material absorbant în vederea intervenției prompte în cazul unor scurgeri accidentale de produse petroliere în zona obiectivului.

În perioada de exploatare a obiectivului, nu se vor produce poluări care să afecteze factorul de mediu apa, dacă se va ține cont de următoarele condiții:

* + - alimentarea cu apă a obiectivului va fi asigurată din rețeaua localității aflată în întrținerea și exploatarea RAJA SA;
		- consumul de apă se va contoriza și se vor impune măsuri pentru evitarea risipei;
		- apa va fi utilizată pentru consum tehnologic și menajer;
		- apele uzate menajere din incinta obiectivului se vor evacua în bazine vidanjabile;
		- înainte de evacuare, apele uzate tehnologice vor fi preepurate printr-un separator de grăsimi;
		- indicatorii de calitate ai apelor uzate evacuate vor respecta condițiile de calitate conform NTPA 002/2005;
		- vidanjarea bazinului se va face periodic astfel încât să nu fie depășită capacitatea de stocare;
		- apele pluviale de pe acoperișuri și terase sunt considerate convențional curate și vor fi colectate prin burlane și evacuate în spațiile verzi din incintă;
		- deșeurile rezultate se depozitează numai în spații acoperite, impermeabilizate;
		- se recomandă dotarea obiectivului cu material absorbant biodegradabil pentru intervenție în caz de poluări accidentale.
		- periodic se vor realiza verificări cu privire la starea instalațiilor pentru a preveni apariția unor deteriorări sau neetanșeități care ar putea produce poluarea accidentală a solului, iar apoi prin infiltrare, a apei subterane.

 **b) protecţia aerului:**

 **b.1) sursele de poluanţi pentru aer, poluanţi, inclusiv surse de mirosuri:**

În cursul desfășurării lucrărilor proiectate se vor înregistra emisii din procesele de ardere a combustibililor utilizați pentru deplasarea mijloacelor de transport (SOx, NOx, CO, particule în suspensie, compuși organici volatili), precum și emisii de pulberi și praf provenite din operațiunile aferente manevrării pământului și materialelor de construcții pulverulente. Acestea se vor suprapune peste emisiile cauzate de desfășurarea lucrărilor agricole pe terenurile din zonă, în perioadele de uscăciune.

În perioada de funcționare, emisiile suplimentare pot apărea de la traficul auto generat de accesul transportatorilor în zona obiectivului. Prin activitatea prestată nu se generează probleme de poluare a aerului cu consecințe asupra mediului.

Energia termică a clădirii va fi asigurată cu o centrală electrică. Se studiază posibilitatea utilizării unor panouri solare.

Ambele metode sunt prietenoase cu mediul și nu generează emisii poluante în aer.

 **b.2)**  **instalaţiile pentru reţinerea şi dispersia poluanţilor în atmosferă:**

Având în vedere că sursele de poluare asociate activităţilor care se vor desfăşura în faza de execuţie sunt surse libere, deschise nu se poate pune problema unor instalaţii de captare - epurare -evacuare în atmosferă a aerului impurificat/gazelor reziduale.

Nivelul de poluare poate fi diminuat prin aplicarea următoarelor măsuri:

* + procedură de operare standard pentru oprirea activităților generatoare de praf în perioadele cu vânt puternic;
	+ umectarea terenului pentru limitarea emisiilor de pulberi;
	+ utilizarea echipamentelor și utilajelor corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă;
	+ utilizarea de combustibili cu conținut redus de sulf, conform prevederilor legislative în vigoare.

După darea în folosință a obiectivului, terenul neocupat de construcție va fi amenajat cu spații verzi, ceea ce va da o nota buna din punct de vedere peisagistic și va îmbunătăți calitatera aerului în zonă.

În ce privește sistemele de ventilație și cele de refrigerare produse alimentare, obiectivul va fi dotat cu aparate de ultimă generație ce utilizează drept agent de răcire freonul ecologic.

Emisiile tipice de fum și miros ale instalațiilor de procesare a peștelui, sub forma de fum sau aerosoli, vor fi extrase cu sisteme de filtrare adecvate încorporate în utilajele ce vor fi puse în funcțiune, astfel încât nu se generează probleme de poluare a aerului cu consecințe asupra mediului.

 **c) protecţia împotriva zgomotului şi vibraţiilor:**

 **c.1)** **sursele de zgomot şi de vibraţii**

Zgomotele şi vibraţiile ce se produc în situaţii normale de exploatare a utilajelor și instalațiilor folosite în procesul de organizare de șantier au caracter temporar, doar pe perioada desfășurării lucrărilor şi nu au efecte negative asupra mediului, manifestându-se local.

Având în vedere că utilajele folosite sunt acționate de motoare termice omologate, nivelul zgomotelor produse se încadrează în limitele admisibile.

Limitele maxim admisibile pe baza cărora se apreciază starea mediului din punct de vedere acustic în zona unui obiectiv sunt precizate în STAS 10009/2017 - Acustica urbană - Limite admisibile ale nivelului de zgomot și prevăd la limita unei incinte industriale valoarea maximă de 65 dB. Pentru intervalul 22.00 – 6.00, limita admisibilă pentru nivelul de presiune sonoră, continuu echivalent, ponderat A este de 40 dB(A).

În perioada funcționării obiectivului, principalele surse de zgomot și vibrații vor fi: echipamentele de producție și refrigerare, iar ocazional, autovehiculele aflate în tranzit în cadrul obiectivului.

Zgomotul produs de un autovehicul în mers este de 60-70 dB(A) este ocazional, astfel la limita incintei nivelul de zgomot nu depăşeşte 65 dB(A) conform STAS 10009/ 2017.

În acest context putem afirma că, din punct de vedere al zgomotului, activitatea care se va desfășura în cadrul proiectului nu constituie un factor de risc pentru vecinatăți, mai ales că cele mai multe procese se vor desfășura în hală închisă.

 **c.2)** **amenajările şi dotările pentru protecţia împotriva zgomotului şi vibraţiilor –**

În scopul diminuării surselor de zgomot, în perioada realizării investiției se vor lua măsuri precum :

* încadrarea duratei de execuție a proiectului în termenul stabilit, astfel încât disconfortul generat de poluarea fonică să fie limitat la această perioadă.
* lucrările de execuție se vor desfășura numai pe timp de zi, în conformitate cu programul impus de administrația locală, astfel încât să nu producă disconfort în vecinătate.
* se vor folosi utilaje şi mijloace de transport silenţioase adaptate volumului de lucrări necesar a fi realizate, astfel încât acestea să aibă asociate niveluri moderate de zgomot.
* se vor utiliza echipamente și utilaje corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă, inclusiv din punct de vedere al nivelului zgomotului produs.
* programarea activităților se va face astfel încât să se evite creșterea nivelului de zgomot prin utilizarea simultană a mai multor utilaje care au asociate emisii sonore importante.

Pentru perioada de exploatare a obiectivului activitatea desfășurată va fi una specifică zonelor de producție și antrepozit. Ținând cont de distanțele la care se află obiectivele din vecinătate, considerăm că impactul zgomotului şi al vibraţiilor este nesemnificativ şi nu va afecta negativ populaţia, astfel încât nu se impun amenajări speciale pentru protecția împotriva zgomotului și vibrațiilor.

 **d) protecţia împotriva radiaţiilor:**

 **d.1)** **sursele de radiaţii** – Instalațiile electrice cu tensiune mai mică sau egală cu 20 kV nu produc radiații electromagnetice cu impact semnificativ asupra mediului.

 **d.2)** **amenajările şi dotările pentru protecţia împotriva radiaţiilor** – nu e cazul

 **e) protecţia solului şi a subsolului:**

 **e.1)** **sursele de poluanţi pentru sol, subsol, ape freatice şi de adâncime;**

În perioada execuţiei lucrărilor de construcţie principalele sursele potenţiale de poluare pentru sol, subsol si ape freatice, pot fi reprezentate de:

* Gospodărirea incorectă a deşeurilor rezultate din demolare și construcție;
* Scurgeri accidentale de ape uzate menajere de la toaletele ecologice ale organizării de șantier;
* Scurgeri accidentale de carburanţi, lubrifianţi și substanţe chimice de la utilajele folosite la execuția lucrărilor;
* Tranzitarea sau staționarea autovehiculelor în zone necorespunzătoare.

Poluanții care pot afecta calitatea solului sunt în aceste cazuri: hidrocarburile din produsele petroliere pierdute accidental și emisiile de poluanți în aer din gaze arse, care se depun pe sol, dar și poluanţi de natură organică (exprimaţi prin consumul biochimic de oxigen – CBO5, consumul chimic de oxigen – CCO-Cr), materii în suspensie etc.

Lucrările de săpătură vor afecta doar parțial solul și subsolul, ținând cont de faptul că suprafața construită propusă va fi mai mică decât cea ocupată în prezent.

În perioada funcționării obiectivului pot apărea incidente cauzate de :

* scurgeri accidentale de produse petroliere de la autoturisme sau alte mijloacele de transport ce tranzitează obiectivul;
* depozitarea de deșeuri sau orice alt fel de materiale, necontrolat în afara spațiilor special amenajate din zona obiectivului;
* defecțiuni ale rețelei de evacuare ape uzate;
* vidanjarea defectuoasă.

 **e.2)** **lucrările şi dotările pentru protecţia solului şi a subsolului;**

În perioada executării lucrărilor se vor aplica următoarele măsuri de diminuare a impactului asupra factorului de mediu sol/subsol:

* amenajarea organizării de șantier pe platformă pietruită;
* rezervarea unor spații adecvate în incinta organizării de șantier pentru depozitarea pe categorii a deșeurilor și materialelor de construcții, astfel încât să nu existe posibilitatea împrăștierii acestora pe terenurile învecinate, precum și a unor zone pentru staționarea utilajelor și a mijloacelor de transport;
* scurgerile accidentale de uleiuri și carburanți vor fi localizate prin împrăștierea unui strat de produs absorbant, care ulterior va fi depozitat în container prevăzut cu capac și predat unei firme specializate, în vederea eliminării;
* interzicerea efectuării lucrărilor de reparații ale utilajelor în perimetrul șantierului;
* dotarea organizării de șantier cu un număr adecvat de toalete ecologice pentru uzul muncitorilor;
* solul vegetal decopertat se va depozita separat și se va folosi pentru amenajarea spațiilor verzi;
* molozul rezultat din activitățile de desființare a clădirii existente va fi evacuate în zonele de umpluturi indicate de primăria Topraisar;
* surplusul de material va fi transportat numai în locațiile indicate de Primăria Topraisar prin Autorizația de construire.

În perioada funcționării obiectivului se apreciază, că în condiții normale de exploatare, nu există surse de poluare a solului. Totuși se va avea în vedere aplicarea unei conduite care să prevadă:

* interzicerea parcării autovehiculelor pe spațiile verzi din incintă;
* colectarea corectă și evacuarea apelor uzate menajere și tehnologice în bazinele vidanjabile până la extinderea în zonă a reteței de canalizare a localității;
* dotarea cu material absorbant a obiectivului și intervenția promtă în caz de scurgeri accidentale de produs petrolier;
* amenajarea adecvată a spațiilor pentru colectarea selectivă a deșeurilor;
* se va verifica periodic integritatea elementelor și rețelelor din componența obiectivul.

 **f) protecţia ecosistemelor terestre şi acvatice:**

 **f.1)** **identificarea arealelor sensibile ce pot fi afectate de proiect;**

Nu e cazul: amplasamentul studiat din intravilanul localității Movilița nu este situat în incinta sau în vecinătatea unei arii naturale protejate.

 **f.2)** **lucrările, dotările şi măsurile pentru protecţia biodiversităţii, monumentelor naturii şi ariilor protejate** – nu ecazul

Executarea proiectului nu este de natură să afecteze ecosistemele terestre și acvatice.

În zonă nu există habitate naturale, floră și faună, care să necesite conservare.

 **g) protecţia aşezărilor umane şi a altor obiective de interes public:**

 **g.1)** **identificarea obiectivelor de interes public, distanţa faţă de aşezările umane, respectiv faţă de monumente istorice şi de arhitectură, alte zone asupra cărora există instituit un regim de restricţie, zone de interes tradiţional şi altele**

Investiția se va amenaja pe terenul deținut de titularul de proiect, fără a afecta alte proprietăți sau circulații publice. Prin realizarea obiectivului propus nu se modifică funcțiunile prevăzute în Certificatul de urbanism și nu sunt afectate obiective de interes public.

Nu sunt necesare măsuri pentru protejarea patrimoniului cultural.

**g.2) sursele de poluanți pentru așezările umane**

Posibile surse de disconfort pentru zonă sunt constituite de emisiile de poluanți și zgomot generate de traficul greu și de utilajele folosite în șantier în timpul realizării lucrărilor. Cele mai apropiate locuințe se află la cca. 115 m sud-est de limita amplasamentului .

Circulația mașinilor în zona locuită se va face astfel încât să se evite disconfortul locuitorilor.

**g.3) lucrările, dotările şi măsurile pentru protecţia aşezărilor umane şi a obiectivelor protejate şi/sau de interes public;**

Din punct de vedere al sănătății publice, se poate aprecia că funcționarea obiectivului nu va induce modificări în starea de sănătate și confort a populației.

În condițiile de funcționare obișnuită se poate considera că activitatea nu va avea un impact negativ ci dimpotrivă, unul pozitiv, dacă ținem cont de efectele favorabile asupra modului de viață al comunității și stabilizării economice regionale.

1. **prevenirea şi gestionarea deşeurilor generate pe amplasament în timpul realizării** **proiectului/în timpul exploatării, inclusiv eliminarea.**

La realizarea lucrărilor de demolare, construcţie şi întreţinere a obiectivului, se va ţine seama de reglementările în vigoare privind colectarea, transportul, depozitarea şi reciclarea deşeurilor –OUG 92/ 2021 privind regimul deșeurilor.

 **h.1) lista deşeurilor (clasificate şi codificate în conformitate cu prevederile legislaţiei europene şi naţionale privind deşeurile), cantităţi de deşeuri generate;**

În urma activităților de desființare construcție existentă și construire hală metalică pot rezulta, în principal, următoarele tipuri de deșeuri, codificate conform Deciziei UE 2014/955:

* cod 17 05 04 – deșeuri de pământ excavat - cca. 300 mc
* cod 17 04 07 - amestecuri metalice – cca. 275 kg;
* cod 17 01 07 – resturi de materiale de construcții și deșeuri– 1800 kg
* cod 17 04 11 – resturi de cabluri – cca. 30 kg;
* cod 17 02 01 - deşeuri din lemn – cca 150 kg;
* cod 15 01 01 - deșeuri din ambalaje de hârtie și carton – cca. 400 kg;
* cod 15 01 02 – deșeuri din ambalaje din plastic - cca. 300 kg;
* cod 20 01 02 - deșeuri de sticlă – cca. 250 kg;
* cod 20 03 01 – deșeuri municipale amestecate – 2 t;
* cod 15 02 02 - material absorbant uzat, în funcție de situațiile ivite.

În perioada funcționării obiectivului se vor genera în special următoarele categorii de deșeuri:

* Deseuri menajere – 20 03 01
* Ambalaje de hârtie și carton – 15 01 01
* Ambalaje metalice – 15 01 04
* Ambalaje de sticlă – 15 01 07
* Ambalaje din materiale plastice – 15 01 02
* Deșeuri de țesuturi animale – 02 01 02/02 02 02
* Materii care nu se pretează consumului sau procesării – 02 02 03
* Uleiuri și grăsimi comestibile – 20 01 25
* Nămoluri din fose septice – 20 03 04

**h.2)** **modul de gospodărire a deșeurilor**

Deşeurile generate pe amplasament în cursul lucrărilor de execuție a proiectului vor fi în cea mai mare parte solide. Vor fi colectate în mod selectiv, în recipiente speciale și vor fi evacuate periodic. Astfel :

* deşeurile reciclabile – plastic, hârtie, carton, lemn, sticlă, metal, diverse ambalaje etc. se vor precolecta în recipiente separate și vor fi predate unui operator economic autorizat, în vederea valorificării lor;
* deșeurile menajere vor fi colectate în recipiente închise, tip europubele și depozitate în spații special amenajate până la preluarea lor de către serviciul de salubritate local;
* material absorbant uzat - va fi colectat, în măsura în care se generează, în recipiente prevăzute cu capac și va fi predat în vederea valorificării/eliminării.
* apele menajere uzate de la toaletele organizării de șantier vor fi vidanjate periodic și transportate la stația de epurare care deservește zona.
* este interzisă depozitarea temporară a deșeurilor, imediat după producere direct pe sol sau în alte locuri decât cele special amenajate pentru depozitarea acestora; toți lucrătorii vor fi instruiți în acest sens;
* se va urmări transferul cât mai rapid al deșeurilor din zona de generare către zonele de depozitare, evitându-se stocarea acestora un timp mai îndelungat în zona de producere și apariția astfel a unor depozite neorganizate și necontrolate de deșeuri sau împrăștierea lor pe teren sub influența vântului.

În perioada funcționării obiectivului colectarea deșeurilor generate pe amplasament se va face într-un spațiu special amenajat în incinta amplasamentului.

Se va institui colectarea selectivă a deșeurilor pe categorii, în recipiente colorate diferit și inscripționate.

Acestea vor fi preluate de serviciul local de salubrizare sau vor fi predate către societăți autorizate în vederea valorificării sau eliminării.

Deșeurile de țesuturi animale se vor depozita în spațiu frigorific și vor fi predate unor societăți partenere specializate, în vederea neutralizării.

Este interzisă arderea/neutralizarea sau abandonarea deșeurilor pe amplasament sau în instalații neautorizate în acest scop.

Bazinele vidanjabile vor fi inspectate periodic și vidanjate ori de câte ori va fi nevoie.

 **h.3)** **programul de prevenire şi reducere a cantităţilor de deşeuri generate;**

Activitățile desfășurate trebuie să țină cont de o ierarhie a opțiunilor de gestionare a deșeurilor. Prima opțiune este prevenirea producerii de deșeuri, prin alegerea încă din faza de proiectare a celor mai bune tehnologii. Dacă evitarea producerii de deșeuri nu este întotdeauna posibilă, atunci trebuie minimizată cantitatea de deșeuri generată prin reutilizare, reciclare și valorificare energetică. Etapa de eliminare a deșeurilor trebuie aplicată numai după ce au fost folosite la maxim toate celelalte mijloace, în mod responsabil astfel încât să nu producă efecte negative asupra mediului.

Se va proceda la instruirea angajaților cu privire la prevenirea generării deșeurilor și obligația reutilizării produselor și a colectării selective a deșeurilor.

 **h.4)** **planul de gestionare a deşeurilor;**

Toate categoriile de deșeuri se colectează separat și se predau către societăți autorizate, pe bază de bon de confirmare sau formular de încărcare - descărcare deșeuri în urma predării acestora către colectorii autorizați.

Este interzisă cu desăvârșire incinerarea deșeurilor pe amplasament.

 **i) gospodărirea substanţelor şi preparatelor chimice periculoase:**

 **i.1)** **substanţele şi preparatele chimice periculoase utilizate şi/sau produse**;

La realizarea obiectivului de investiții, nu se vor utiliza substanţe sau preparate chimice periculoase.

Activitatea și materialele folosite nu vor constitui surse de poluare a aerului, apei sau solului și nici nu vor constitui un pericol pentru siguranța și sănătatea locuitorilor.

Pentru asigurarea condițiilor de igienă corespunzătoare, toate utilajele și echipamentele tehnologice, vor fi igienizate și dezinfectate prin utilizarea de detergenți biodegradabili. Periodic se vor utiliza substanțe specifice pentru activitățile de dezinsecție și deratizare, care vor fi efectuate și gestionate de o firmă de specialitate în operațiuni de acest fel.

 **i.2)** **modul de gospodărire a substanţelor şi preparatelor chimice periculoase şi asigurarea condiţiilor de protecţie a factorilor de mediu şi a sănătăţii populaţiei**

Construcția ce urmează a fi desființată este realizată din cărămizi, piatră, lemn. Pe amplasament nu au fost identificate resturi de azbest sau transformatoare cu uleiuri cu conținut de PCB.

Având în vedere funcțiunea obiectivului de investiții propus nu se vor folosi substanțe și preparate chimice periculoase pentru mediu și sănătatea populației.

Substanțele detergente și dezinfectante vor fi achiziționate ținând cont de normativele de calitate în vigoare și de cerințele privind utilizarea acestora în unități de industrie alimentară, vor fi depozitate în spații izolate, special amenajate, iar manipularea și transportul lor se va executa pe baza unor proceduri documentate, de către personal calificat și instruit cu respectarea normelor de protecția muncii.

  **B. Utilizarea resurselor naturale, în special a solului, a terenurilor, a apei şi a biodiversităţii.**

Pentru realizarea și punerea în funcțiune a obiectivului propus nu se vor utiliza resurse naturale de pe amplasament.

Materialele folosite la construcții și montaj (agregate naturale, profile oțel, ciment, beton) vor fi produse în afara amplasamentului, urmând a fi livrate în zona de construcție în cantitățile necesare etapelor planificate.

Aprovizionarea cu materiale se face de la furnizori autorizați specializați și va fi executată de firma angajată pentru executarea lucrărilor specifice, conform contractului de prestări de servicii.

 **VII. DESCRIEREA ASPECTELOR DE MEDIU SUSCEPTIBILE A FI AFECTATE ÎN MOD SEMNIFICATIV DE PROIECT**

Realizarea acestui proiect nu va avea impact semnificativ asupra mediului: nu vor fi scoase suprafeţe de teren din circuitul agricol, nu vor exista emisii poluante în apă sau în sol, iar emisiile în aer vor fi nesemnificative, se vor manifesta numai pe amplasamentul proiectului și până la 20 de m de limita acestuia.

Soluția recomandată prin proiect nu introduce efecte negative suplimentare asupra solului, drenajului, microclimatului apelor de suprafață, vegetației, faunei, aerului sau peisajului.

Totuși, există riscul ca în perioada de execuție să apară o serie de efecte negative, astfel că, în cele ce urmează, vom preciza principalii factori poluanți ce pot apărea și măsuri preventive minime ce sunt obligatoriu de respectat.

1. **impactul asupra calităţii şi regimului cantitativ al apei**

Amplasamentul este situat la aproape 7km vest de Lacul Techirghiol și aproape 5,4 km sud de Canalul Dunăre-Marea Neagră. La aproximativ 2,5 km vest se desfășoară amenajarea hidrotehnică Canalul magistral de irigații Negru Vodă. Acesta străbate comuna Topraisar de la nord spre est (având un canal principal și altele secundare, cu adâncimi variabile între 1-3 m și 8 m).

Pe teritoriul comunei, apele curgătoare sunt reprezentate de trei pâraie cu debite reduse, fără însemnătate economică, precum și numeroase văi seci pe unde se scurge apa ploilor sau cea provenită din topirea zăpezilor.

Caracteristicile hidrogeologice ale zonei sunt imprimate de existența celor trei corpuri de apă subterană:

* Corpul de apă subterană de adâncime RODL04 Cobadin-Mangalia, acumulat în calcare oolitice și lumașelice sarmațiene (Kersonian);
* Corpul de apă de adâncime RODL06 Platforma Valahă, zona de dezvoltare Dobrogea de Sud, cantonat în formațiuni calcaroase și dolomitice jurasice și barremiene, uneori fracturate și carstificate;
* Corpul de apă freatică RPDL10 Dobrogea de Sud, de tip poros-permeabil sau fisural, localizat în aluviuni actuale și subactuale (Holocen), în loess și în depozite sarmațiene sau cretacic-inferioare.

 Conform studiului geologic efectuat pentru amplasamentul studiat de către GEOSERVICES TEHNIC CONSULTING S.R.L. (9), nivelul hidrostatic a fost interceptat doar într-un singur foraj, la adâncimea de 45,5 m față de CTN, respectiv 29,93 m cota absolută.

Astfel, prin realizarea fundațiilor nu există pericolul interceptării pânzei freatice.

Pe parcursul derulării lucrărilor în amplasament se va ține cont de următoarele aspecte:

* utilizarea de toalete ecologice prevăzute cu lavoare pentru personalul executant;
* depozitarea materialelor de construcții necesare și a deșeurilor generate numai în spațiile special amenajate;
* staționarea mijloacelor de transport și a utilajelor numai în spațiile special amenajate (platforme pietruite sau betonate);
* se recomandă achiziționarea de material absorbant în vederea intervenției prompte în cazul unor scurgeri accidentale de produse petroliere în zona obiectivului.

Se consideră că impactul asupra componentei de mediu apă în etapa de realizare a investiţiei este nesemnificativ şi temporar, în condițiile în care lucrările de execuţie se vor realiza conform prevederilor legislaţiei în vigoare.

În perioada funcționării obiectivului din activitate vor rezulta ape uzate menajere și ape tehnologice a căror evacuare se va face în două bazine vidanjabile prefabricate fiecare cu capacitatea de 10.000 l, îngropate într-o cuvă betonată.

Apele meteorice de pe acoperiș și trotuare vor fi colectate prin burlane și vor fi evacuate în spațiile verzi de pe amplasament.

Se va proceda la asigurarea etanșeității instalațiilor, prin controale periodice și remedierea operativă a defecțiunilor.

1. **impactul asupra calităţii aerului și climei**

Zona investigată este caracterizată de un climat continental temperat moderat. Temperatura medie este de +11,7°C, iar precipitațiile medii anuale ale zonei indică valori de 400-500 mm. Direcțiile dominante ale vântului în zona Movilița sunt nord- nord-est.

În perioada de implementare a proiectului, mijloacele de transport si utilajele folosite pentru realizarea lucrărilor de construire vor genera poluanți caracteristici arderii combustibililor în motoare. Prin arderea carburanților (motorina) în motoarele Diesel se degajă în atmosferă gaze de eșapament, în a căror componentă sunt: oxizi de azot (NO2), oxizi de carbon (CO), oxizi de sulf (SOx), aldehide, VOC, pulberi. Regimul emisiilor acestor poluanți este dependent de nivelul activității zilnice. Cantitățile de noxe eliberate in atmosfera depind de: puterea, regimul și timpul de funcționare al motoarelor, caracteristicile carburantului folosit, condițiile climatice etc.

Totodată lucrările de manipulare a solului sunt însoțite de emisii de pulberi în spectru dimensional larg. Emisia de praf este puternic dependentă de conținutul de umiditate al materialului sau solului.

Se apreciază că impactul direct va manifesta pe o perioadă scurtă de timp și va fi redus în condițiile aplicării unor măsuri specifice de micșorare a poluării, precum:

* stropirea căilor de acces, dacă va fi cazul, în perioadele secetoase sau vântoase;
* utilizarea echipamentelor și utilajelor corespunzătoare din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă;
* utilizarea de combustibili cu conținut redus de sulf, conform prevederilor legislative în vigoare;
* transportul materialelor de construcție ce pot elibera în atmosferă particule fine se va face sub prelată; se va adapta viteza de rulare a mijloacelor de transport la calitatea suprafeței de rulare pentru minimizarea cantităților de pulberi antrenate în aer.

În perioada de funcționare a obiectivului, impactul asupra aerului va fi dat de o ușoară creștere a intensității traficului în zonă. Emisiile rezultate sunt însă apreciate ca fiind nesemnificative. Obiectivul va fi dotat cu centrală termică electrică pentru prepararea apei calde și agentului termic în zona birourilor.

Emisiile tipice de fum și miros ale instalațiilor de procesare a peștelui, sub forma de fum sau aerosoli, vor fi extrase cu sisteme de filtrare adecvate încorporate în utilajele ce vor fi puse în funcțiune.

1. **impactul asupra solului- subsolului**

Din punct de vedere geomorfologic amplasamentul studiat este situat în Podișul Dobrogei de Sud, subunitatea Podișului Mangalia.

Informațiile din teren referitoare la topografia locală indică faptul că amplasamentul se prezintă ca o zonă relativ plană, cu gradient de înclinare relativ mic de la sud spre nord, cu un potențial limitat, practic zero, de apariție a alunecărilor de teren.

Secvența litologică interceptată în foraje executate este următoarea (9):

- sol vegetal – praf argilos brun închis- brun gălbui, cu rădăcini vegetale și concrețiuni calcaroase, cu grosime variabilă de la 0,3-0,4 m;

- Formațiunea de Loess (pământuri sensibile la umezire)– reprezentată de argile și argile prăfoase de culoare brun gălbuie la brună, cu două subdiviziuni (orizonturi), respectiv: formațiunea de loess superioară - macroporic (orizont coeziv I) argile prăfoase de culoare brun gălbuie, cu grosime relativ constantă pe amplasament de 2,40m; formațiunea de loess inferioară (orizont coeziv III), argile prăfoase de culoare brun gălbui la brun roșcat, cu grosime variabilă cuprinsă între 2,00m – 2,60m;

- Formațiunea de paleosol (subdiviziunea II și IV) – preponderant reprezentată de argile, argile prăfoase, parte din orizontul coeziv loessoid per ansamblu (loessuri / pământuri loessoide); formațiunea de paleosol superioară cu grosime variabila cuprinsă între 1,00m – 1,30m; formațiunea de paleosol inferioară este formata din argile brun roșcate, roșiatice și nu a fost interceptată în toate forajele geotehnice.

- Argila roșie – cu o grosime de 1,40m, interceptată doar în forajul FA la zona de tranziție către formațiunea calcaroasă.

- Formațiunea de calcar (calcar organogen) – este reprezentată de depozite sarmațiene cu bioacumulare de calcar lumaşelic, calcar oolitic, cu goluri care pot fi umplute de argile roșiatice sau în care se pot dezvolta formațiuni carstice. Grosimea formațiunii este variabilă în zona investigată în care s-au observat intercalați de argile verzi și a golurilor de dizolvare (această descriere are în vedere și zonele în care a fost pierdută proba sau spălată). Formațiunea de calcar organogen are o grosime de 34,5m până la 65,0m identificată exclusiv în forajul geotehnic FA;

Observațiile cu referire la amplasament efectuate pe parcursul desfășurării investigațiilor, indică faptul că nu există riscuri asociate conform clasificării prezentate în Legea 575/2001 (risc seismic, inundații și alunecări de teren).

Terenul prezintă risc geotehnic moderat, fiind încadrat în categoria geotehnică 2.

Pe parcursul realizării obiectivului, posibilul impact asupra factorului de mediu sol –subsol este reprezentat de lucrările de săpătură pentru groapa de fundație, operațiuni care vor afecta orizonturile superficiale ale solului pe o adâncime de cca. 0,8 m sau de scurgeri accidentale de carburant de la utilajele implicate în activitățile de demolare și construcție. În acest ultim caz se va interveni prompt cu material absorbant.

Alte activități cu impact asupra factorului de mediu sol/subsol în perioada de construire a obiectivului sunt: depozitarea de deșeuri sau orice alt fel de materiale, necontrolat în afara spațiilor special amenajate din zona obiectivului, sau tranzitarea/staționarea autovehiculelor în zone necorespunzătoare.

Lucrările de săpătură vor afecta doar parțial solul și subsolul, ținând cont de faptul că suprafața construită propusă (382,15 mp) va fi mai mică decât cea ocupată în prezent (823 mp), putându-se considera că nu va exista impact cumulat asupra solului.

În perioada de funcționare, impactul asupra solului și subsolului se poate manifesta sub forma unor scurgeri accidentale în sol a apelor uzate, menajere sau tehnologice, în cazul deteriorării sistemului de conducte prin care acestea sunt transportate, sau nevidanjării adecvate și la timp.

Prin betonarea suprafețelor proiectate pentru realizarea construcției se apreciază că solul și subsolul vor fi protejate de eventualele scurgeri accidentale. Măsurile constructive care vor asigura protecția solului, vor asigura inclusiv și protecția subsolului.

După darea în folosință a obiectivului, terenul neocupat de construcției va fi amenajat cu spații verzi, ceea ce va da o nota buna din punct de vedere peisagistic și va îmbunătăți drenajul și calitatea proceselor fizice, chimice şi biologice din sol.

1. **impactul asupra biodiversităţii, conservarea habitatelor naturale, a florei şi a faunei sălbatice**

Proiectul propus nu intră sub incidența art. 28 din OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare.

Realizarea și funcționarea obiectivului nu sunt de natură să determine modificări asupra unor ecosisteme acvatice sau terestre.

1. **impactul asupra populaţiei și sănătăţii umane**

Movilița este un sat în [comuna Topraisar](https://ro.wikipedia.org/wiki/Comuna_Topraisar%2C_Constan%C8%9Ba) din [județul Constanța](https://ro.wikipedia.org/wiki/Jude%C8%9Bul_Constan%C8%9Ba), cu o populație de cca. 1000 locuitori. Activitățile economice ale zonei sunt preponderent agricole.

Din punct de vedere social proiectul va însemna o investiţie importantă cu valoarea adăugată mare într-o localitate slab dezvoltată, cu potenţial de a genera noi investiţii. Se vor crea noi locuri de muncă, proiectul contribuind astfel la creşterea gradului ocupării forței de muncă pe plan local, reducerea şomajului şi creşterea nivelului veniturilor pentru persoanele angajate.

Investiția propusă se va amenaja pe terenul aparținând beneficiarului, fără a afecta alte proprietăți sau circulații publice. Prin realizarea obiectivului propus nu se modifică funcţiunile prevăzute în Certificatul de urbanism.

În jurul amplasamentului nu există obiective culturale sau religioase a căror activitate să fie stânjenită de funcționarea noului obiectiv. Precizăm de asemenea că terenul vizat nu se află în zone de risc de inundabilitate, alunecări de teren etc.

Colectarea și transportul apelor uzate menajere și tehnologice prin vidanjare la o stație de epurare va împiedica impurificarea apelor de suprafaţă şi subterane, a solului, subsolului şi aerului cu noxe specifice acestor ape.

Lucrările de construcție nu presupun un impact major asupra populației, deoarece se derulează pe o perioadă scurtă de timp, la distanțe de 115-210 m nord de locuințele din Movilița. Impactul indirect ce se manifestă este determinat de emisiile în aer, impactul prin zgomot și asupra peisajului.

Pentru reducerea efectelor negative asupra populației și sănătății umane lucrătorii vor fi informați și instruiți cu privire la respectarea regulilor privind protecția calității apelor și prevenirea accidentelor.

1. **impactul asupra peisajului şi mediului vizual**

Impactul vizual este un aspect subiectiv, ce ține de factori sociali, culturali, de modul de percepție al receptorului (subiectivismul în percepția estetică).

În timpul realizării lucrărilor peisajul va fi afectat de prezența utilajelor și a echipelor de muncitori în organizarea de șantier. Se va înregistra un impact vizual negativ direct, pe termen scurt, pe perioada de implementare a proiectului.

Pentru diminuarea impactului asupra peisajului, şantierul va fi împrejmuit, iar materialele de construcţie şi deşeurile vor fi depozitate numai în cadrul organizării de şantier, astfel încât să fie diminuat riscul antrenării acestora de către vânt sau apele din precipitaţii.

Efectul de modificare a peisajului actual cauzat de ridicarea clădirii se va manifesta pe termen lung, pe toata perioada de viață a obiectivului. Ținând cont însă că investiția nou propusă se va realiza în zonă care nu face parte din patrimoniu istoric sau cultural, și nici din zona rezidențială a localității se apreciază că efectul asupra peisajului nu este unul negativ.

1. **extinderea impactului (zona geografică, numărul populatiei/habitatelor/speciilor afectate);**

Impactul proiectului este local, se manifestă numai in amplasamentul proiectului, fără afectarea spaţiilor din vecinătate (terenuri agricole).

Deoarece proiectul va fi realizat în afara zonelor rezidenţiale și are dimensiuni reduse, nu va conduce la afectarea populaţiei.

În amplasamentul proiectului nu au fost identificate specii şi habitate de interes comunitar ce ar putea fi afectate de realizarea proiectului.

1. **magnitudinea si complexitatea impactului;**

Caracteristicile impactului potențial decurg doar din activitățile de construcție.

Se poate considera ca impactul pe perioada de realizare a investiției va fi nesemnificativ și se va manifesta pe termen scurt.

În ceea ce privește impactul cumulativ, definit ca efectul unui grup de activități sau acțiuni cu incidență asupra unei suprafețe sau a unei regiuni, a căror relevanță asupra mediului în semnificație singulară este lipsită de importanță, însă în asociere cu alte activități, inclusiv cele previzionate a se realiza in viitor, poate conduce la apariția unui impact semnificativ, facem următoarele precizări:

* Edificarea imobilului de pe str. Fermei nr. 12B, lot 3, se va face în temeiul reglementărilor Documentației de urbanism nr. 3/2016/2019 faza PUG, aprobată prin HCL Topraisar nr. 83/23.12.2019;
* Conform Certificatului de urbanism nr. 36 din 15.05.2023, terenul intravilan este încadrat la categoria curți-construcții, cu destinația Zonă funcțională-centre de producție agricolă, zootehnică (A) și Zonă funcțională – industrie mică, producție, servicii, depozite (I);
* În jurul amplasamentului nu se mai desfășoară alte activități de producție sau lucrative, astfel încât efectele sinergice ale proiectului cu cele ale celorlalte activităţi umane ce se desfășoară în prezent în zonă (agricultură) nu sunt în măsură să genereze un impact negativ semnificativ;
* La elaborarea proiectului au fost prevăzute numeroase măsuri de evitare şi reducere a impactului asupra mediului. Investigarea atentă a condiţiilor de mediu din zona amplasamentului (nivel actual de zgomot, calitatea aerului etc.) au condus la formularea unor măsuri suplimentare evidențiate la capitolele respective ale memoriului de prezentare.
1. **probabilitatea impactului;**

Impact direct asupra locuitorilor din zona poate apărea numai în caz de accident în timpul transportului sau manevrării utilajelor.

Un impact indirect se manifestă în condițiile apariției unor situații de poluare accidentală sau în cazul în care nu se iau măsurile necesare.

După finalizarea lucrărilor, odată cu intrarea în funcțiune a obiectivului va exista un impact pozitiv economic și social.

1. **durata, frecvența și reversibilitatea impactului;**

Impactul este nesemnificativ, temporar şi reversibil. Se manifestă in perioada execuţiei lucrărilor. La finalizarea lucrărilor de construcţie, mediul va reveni la starea iniţială, cu excepţia spaţiilor ocupate permanent de lucrări.

1. **măsurile de evitare, reducere sau ameliorare a impactului semnificativ asupra mediului;**

Funcționarea utilajelor și vehiculelor utilizate pentru activități de transport și construcție-montaj va genera o serie de poluanți specifici arderii motorinei. Se vor lua măsuri de prevenire și reducere a poluării aerului, măsuri ce vor fi respectate pe întreaga perioada de construcție.

Zgomotul din perioada de construcţie poate avea un impact pe termen scurt. Utilajele și vehiculele folosite pe șantier pentru activități de dezafectare și construcție trebuie să corespundă cerințelor tehnice de nivel acustic.

Pentru perioada de funcționare, ținând cont că activitatea se va desfășura în hală închisă, nu se estimează un nivel de zgomot care să depășească nivelul maxim admis de 60 dB.

1. **natura transfrontiera a impactului.**

Proiectul propus nu are impact transfontalier.

1. **Vulnerabilitatea proiectului la schimbările climatice**

Creşterea populaţiei globului, creşterea ratei de consum a resurselor naturale, dezvoltarea socio-economică şi industrializarea au condus creşterea emisiilor de gaze cu efect de seră care sunt direct responsabile de schimbările climatice şi implicit de creşterea frecvenţei evenimentelor meteorologice extreme (inundaţii, secetă, incendii). Efectele negative ale schimbărilor climatice se resimt atât pe plan economic şi social, cât şi asupra ecosistemelor naturale.

La nivelul Europei schimbările climatice au determinat atât o creștere a nivelului și intensității precipitațiilor, cât și valuri de căldură din ce in ce mai intense şi acutizarea fenomenului de secetă în sudul Europei.

Pentru proiectele ce urmează a fi implementate acţiunile trebuie canalizate pe două planuri: în primul rând integrarea unor măsuri de atenuare a schimbărilor climatice, în al doilea rând stabilirea și implementarea unor măsuri pentru adaptarea la efectele schimbărilor climatice.

La implementarea proiectului propus s-au avut în vedere următoarele aspecte:

a). măsuri de atenuare a schimbărilor climatice

* Pentru obținerea agentului termic se va folosi energie electrică și nu se vor utiliza combustibili fosili;
* Pentru a nu crește cererea de energie se studiază posibilitatea amplasării unor panouri solare sau fotovoltaice pe acoperișul halei;
* Metoda de demolare va fi deconstrucția, care are ca scop minimizarea materialelor care se distrug si se arunca pur si simplu. Aceasta metodă implică înlăturarea materialelor pe categorii și sortarea lor pentru reutilizare sau reciclare. Cu o planificare riguroasă, aceasta abordare poate conduce în anumite cazuri la o reducere a materialelor aruncate de până la 90% și a emisiilor de CO2 în mod substanțial.
* Realizarea și funcționarea obiectivului nu implică activități de exploatare a terenurilor, nu se schimbă folosința actuală a terenului, acesta fiind încadrat la categoria curți-construcții;
* Prin amenajarea spațiilor exterioare halei vor fi organizate spații verzi ceea ce va îmbunătăți calitatea aerului în zonă, va îmbunătăți drenajul și calitatea proceselor fizice, chimice şi biologice din sol.
* Se va apela la folosirea forței de muncă locale fără să fie necesar transportul angajaților pe distanțe mari;
* Autovehiculele pentru transportul materiei prime vor avea capacități adaptate la volumul mărfurilor.

b). măsuri de adaptare la schimbările climatice

Pentru a evalua vulnerabilitatea proiectului faţă de schimbările climatice au fost corelate senzitivitatea și expunerea proiectului la variabilele climatice.

* Creșterea accelerată a temperaturii (valuri de căldură): vulnerabilitate actuală medie, vulnerabilitate viitoare medie;
* Incendii de vegetație: vulnerabilitate actuală scăzută, vulnerabilitate viitoare scăzută;
* Schimbări ale regimului precipitațiilor: vulnerabilitate actuală medie, vulnerabilitate viitoare scăzută;
* Seceta: vulnerabilitate actuală scăzută, vulnerabilitate viitoare medie;
* Inundații: vulnerabilitate actuală scăzută, vulnerabilitate viitoare scăzută;
* Viteza vântului: vulnerabilitate actuală scăzută, vulnerabilitate viitoare scăzută;
* Eroziunea solului: vulnerabilitate actuală medie, vulnerabilitate viitoare scăzută;
* Alunecări de teren: vulnerabilitate actuală scăzută, vulnerabilitate viitoare scăzută;
* Fenomene de îngheț-dezgheț: vulnerabilitate actuală scăzută, vulnerabilitate viitoare scăzută;

Obiectivul propus nu va fi expus unor riscuri ridicate sau extreme. Acesta va putea prezenta riscuri medii de expunere la valurile de căldură și la secetă.

Pentru reducerea / eliminarea riscurilor asociate cu schimbările climatice au fost propuse măsuri / soluții de adaptare:

* Materialele propuse pentru edificarea halei sunt alese în termeni economici pentru versatilitate și rezistență la efectele schimbărilor climatice; construcția obiectivului va presupune costuri reduse pentru transport, montaj și întreținere.
* Suprafața mare de spațiu verde din jurul halei va asigura un bun drenaj al apelor pluviale.
* Hidroizolarea fundațiilor halei va asigura stabilitatea construcției.
* Se recomandă studierea posibilităților de înmagazinarea apelor pluviale pentru utilizarea lor în perioadele de secetă la întreținerea spațiilor verzi.

**VIII. PREVEDERI PENTRU MONITORIZAREA MEDIULUI - dotări şi măsuri prevăzute pentru controlul emisiilor de poluanţi în mediu, inclusiv pentru conformarea la cerinţele privind monitorizarea emisiilor prevăzute de concluziile celor mai bune tehnici disponibile aplicabile. Se va avea în vedere ca implementarea proiectului să nu influenţeze negativ calitatea aerului în zonă.**

 Monitorizarea este o acțiune importantă, deoarece constituie mecanismul care permite verificarea eficienţei măsurilor adoptate pentru reducerea impactului infrastructurii asupra mediului. Un program de monitorizare corect va servi următoarelor scopuri:

* detectarea erorilor în construirea, funcţionarea sau întreţinerea lucrărilor;
* evaluarea modului în care măsurile adoptate au ca efect reducerea sau eliminarea impactului negativ pe termen lung.

 Pe perioada execuţiei lucrărilor este necesar a se desfăşura o activitate de monitorizare a factorilor de mediu în scopul urmăririi eficienţei măsurilor aplicate, cât şi pentru a stabili măsuri corective în cazul neîncadrării în normele specifice. În acest sens se propun următoarele măsuri:

* identificarea şi monitorizarea surselor de poluare;
* stabilirea unui program de măsuri pentru reducerea nivelului de zgomot pe durata lucrărilor;
* gestionarea controlată a deşeurilor rezultate, în zona frontului de lucru;
* stabilirea unui program de prevenire şi combatere a poluării accidentale: măsuri necesar a fi luate, echipe de intervenţie, dotări şi echipamente pentru intervenţie în caz de accident;
* organizarea unui sistem prin care populaţia să poată informa constructorul asupra nemulţumirilor pe care le are, legate de poluarea din această perioadă, siguranţa traficului etc.

În cazul de față nu sunt necesare dotari speciale de monitorizare a factorilor de mediu.

**IX. LEGĂTURA CU ALTE ACTE NORMATIVE ȘI / SAU PLANURI / PROGRAME / STRATEGII / DOCUMENTE DE PLANIFICARE**

1. **Justificarea încadrării proiectului, după caz, în prevederile altor acte normative naţionale care transpun legislaţia Uniunii Europene:**

 Directiva [2010/75/UE](https://lege5.ro/Gratuit/gm2donzwga/directiva-nr-75-2010-privind-emisiile-industriale-prevenirea-si-controlul-integrat-al-poluarii-reformare-text-cu-relevanta-pentru-see?d=2018-12-11) (IED) a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) – nu e cazul.

 Directiva [2012/18/UE](https://lege5.ro/Gratuit/gmzdmnrtgm/directiva-nr-18-2012-privind-controlul-pericolelor-de-accidente-majore-care-implica-substante-periculoase-de-modificare-si-ulterior-de-abrogare-a-directivei-96-82-ce-a-consiliului-text-cu-relevanta-pe?d=2018-12-11) a Parlamentului European și a Consiliului din 4 iulie 2012 privind controlul pericolelor de accidente majore care implică substanțe periculoase, de modificare și ulterior de abrogare a Directivei [96/82/CE](https://lege5.ro/Gratuit/gi3dsmruga/directiva-nr-82-1996-privind-controlul-asupra-riscului-de-accidente-majore-care-implica-substante-periculoase?d=2018-12-11) a Consiliului – nu e cazul.

Directiva [2000/60/CE](https://lege5.ro/Gratuit/gi3tinjxge/directiva-nr-60-2000-de-stabilire-a-unui-cadru-de-politica-comunitara-in-domeniul-apei?d=2018-12-11) a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei – nu e cazul.

Directiva-cadru aer 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa – nu e cazul.

Directiva [2008/98/CE](https://lege5.ro/Gratuit/gi3tsmjwha/directiva-privind-deseurile-si-de-abrogare-a-anumitor-directive-text-cu-relevanta-pentru-see?d=2018-12-11) a Parlamentului European și a Consiliului din 19 noiembrie 2008 privind deșeurile și de abrogare a anumitor directive, și altele) - nu este cazul.

Altele – nu e cazul

1. **Se va menţiona planul/programul/strategia/documentul de programare/planificare din care face proiectul, cu indicarea actului normativ prin care a fost aprobat.**

Conform Certificatului de urbanism nr. 36 din 15.05.2023, terenul este încadrat la categoria curți-construcții și se supune reglementărilor Documentației de urbanism nr. 3/2016/2019 faza PUG, aprobată prin HCL Topraisar nr. 83/23.12.2019 (4).

Destinația terenului stabilită prin PUG: zonă funcțională-centre de producție agricolă, zootehnică (A) și Zonă funcțională – industrie mică, producție, servicii, depozite (I).

 **X. LUCRĂRI NECESARE ORGANIZĂRII DE ȘANTIER**

La demararea proiectului se va amenaja o organizare de șantier în incinta amplasamentului, pe platformă pietruită.

Organizarea de șantier va fi dotată cu pubele pentru fiecare categorie de deșeu în parte, punct PSI, tablou electric, platformă materii prime, toalete ecologice, rampă de spălare cauciucuri auto.

Spaţiul ocupat de organizarea de şantier va fi limitat la strictul necesar.

În incinta organizării de şantier nu este prevăzut nici un depozit de carburanţi.

Materialele ce se vor pune în operă se vor procura de la furnizori fiind verificate calitativ și cantitativ și însoțite de certificate de calitate și buletine de analiză.

Se recomandă constructorului următoarele măsuri pentru perioada de execuţie: amenajarea de platforme speciale pentru depozitarea materialelor, a utilajelor şi deşeurilor;

* alimentarea cu carburanţi a mijloacelor de transport se va face în staţii de alimentare centralizate;
* activităţile care produc mult praf vor fi reduse în perioadele cu vânt puternic, sau se va urmări o umectare mai intensă a suprafeţelor;
* verificarea periodică a utilajelor şi mijloacelor de transport în ceea ce priveşte nivelul de emisii de monoxid de carbon şi a altor gaze de eşapament şi punerea lor în funcţiune numai după remedierea eventualelor defecţiuni.
* Se vor stabili traseele optime pentru utilajele care deservesc şantierul;
* Se va planifica orarul de desfăşurare a activităţilor generatoare de zgomot astfel încat să se evite efectele cumulative;
* Mașina care va transporta molozul va fi acoperita cu prelată.

Se vor lua masuri preventive cu scopul de a evita producerea accidentelor de lucru sau a incendiilor.

La ieșirea din organizarea de șantier se va asigura curățarea roților autovehiculelor înainte ca acestea să părăsească incinta.

Se interzice spălarea mașinilor sau a utilajelor în zona de lucru ori deversarea de ape uzate necontrolat în zona amplasamentului;

Se interzice executarea lucrărilor de reparații/întreținere a autovehiculelor, utilajelor, echipamentelor utilizate în cadrul lucrărilor de construcții, în incinta organizării de șantier.

Va fi asigurat un iluminat adecvat al perimetrului de lucru care să permită lucrărilor să acționeze în condiții de siguranță.

Zilnic personalul lucrător va asigura curățenia în jurul organizării de șantier și a zonei de lucru, va evacua deșeurile generate cu mijloace de transport proprii sau închiriate.

Din punct de vedere a protecției mediului, se vor lua măsuri specifice pe perioada realizării proiectului de investiții:

* se va evita poluarea accidentala a factorilor de mediu pe toata durata execuției;
* managementul deșeurilor rezultate din lucrările de construcții va fi în conformitate cu legislația specifică de mediu și va fi atât în responsabilitatea titularului de proiect, cât și a constructorului ce realizează lucrările;
* deșeurile de construcție vor fi transportate și depozitate pe bază de contract, cu unitățile și în amplasamentul stabilit de Primăria Topraisar;
* nu se vor depozita materii, materiale sau deșeuri în afara perimetrului obiectivului.

Pentru accesul în zona organizării de șantier și ulterior la obiectiv nu se vor crea noi căi de acces, ci se vor folosi cele existente DN 38 Negru Vodă-Constanța și str. Fermei.

**XI. LUCRARI DE REFACERE A AMPLASAMENTULUI LA FINALIZAREA INVESTITIEI, IN CAZ DE ACCIDENTE SI/SAU LA INCETAREA ACTIVITATII, IN MASURA IN CARE ACESTE INFORMATII SUNT DISPONIBILE**

* **lucrările propuse pentru refacerea amplasamentului la finalizarea investiției, în caz de accidente și/sau la încetarea activității;**

La finalizarea lucrărilor de construcții, pe terenul rămas liber se propun lucrări de amenajare spatii verzi, pe o suprafață de 2.122,65 mp, ceea ce reprezintă 53,79% din suprafața terenului. În acest fel se respectă cerințele HCJ 152/2013 pentru acest tip de funcțiuni (50%).

* **Aspecte referitoare la prevenirea și modul de răspuns pentru cazuri de poluări accidentale**

În cazul unor scurgeri accidentale de produse petroliere, fie de la mijloacele de transport cu care se cară diverse materiale, fie de la utilajele folosite, factorul de mediu care poate fi afectat este solul; în acest caz se recomandă achiziționarea de material absorbant pentru intervenția promptă.

Se recomandă amenajarea unor spații corespunzătoare pentru depozitarea controlată a deșeurilor produse pentru a evita riscul ca acestea să ajungă pe terenurile învecinate sau să fie depozitate necontrolat în incinta obiectivului.

Vidanjarea bazinului se va face periodic astfel încât să nu fie depășită capacitatea de stocare.

Periodic se vor realiza verificări cu privire la starea instalațiilor pentru a preveni apariția unor deteriorări sau neetanșeități care ar putea produce poluarea accidentală a solului, iar apoi prin infiltrare, a apei subterane.

* **Aspecte referitoare la închiderea/dezafectarea/demolarea obiectivului**

În cazul demolării obiectivului, la încetarea activității, va fi necesară dezafectarea tuturor echipamentelor, instalațiilor, respectând procedurile de colectare, sortare și depozitare pe categorii a tuturor materialelor ce rezultă din aceste activități.

Materialele rezultate în urma dezafectării vor fi valorificate prin firme autorizate sau, după caz eliminate în depozite autorizate, care le acceptă la depozitare conform criteriilor prevăzute în ordinul MMGA nr. 95/2005.

Se va reface amplasamentul la starea inițiala, sau va fi pregătit pentru o viitoare construcție, în funcție de destinația ulterioară a terenului.

* **Modalități de refacere a stării inițiale/reabilitare în vederea utilizării ulterioare a terenului**

Aceste modalități se vor stabili, dacă va fi cazul la momentul luării deciziei privind desființarea obiectivului și depind de strategia care se va adopta în ceea ce privește utilizarea ulterioară a terenului.

 **XII. ANEXE – piese desenate:**

- planul de încadrare în zonă a obiectivului și planul de situație, cu modul de planificare a utilizării suprafețelor; formele fizice ale proiectului (planuri, clădiri, alte structuri, materiale de construcție și altele); planșe reprezentând limitele amplasamentului proiectului, inclusiv orice suprafață de teren solicitată pentru a fi folosită temporar (planuri de situație și amplasamente):

1. Plan incadreare in zona scara 1:5000 (1); Plan de situație scara 1:1000 (5); plan parter scara 1:100 (6), schema-flux tehnologic (8);

3. schema-flux a gestionării deșeurilor;-nu este cazul.

4. alte piese desenate: aviz RAJA SA (7)

5. ale anexe: contract de vânzare cumpărare (2), contract de comodat (3), certificate de urbanism (4), caracterizarea geotehnică a terenului (9)

**XIII. Conform Deciziei etapei de evaluare inițială nr. 354/20.07.2023, proiectul nu intră sub incidenţa prevederilor art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.**

**XIV. Proiectul propus nu se realizează pe ape și nici nu are legătură cu apele de suprafață sau subterană. Astfel, conform Deciziei etapei de evaluare inițială nr. 354/20.07.2023, proiectul nu intră sub incidența prevederilor art. 48 și 54 din Legea apelor nr. 107/1996, cu modificările și completările ulterioare.**

 **XV. Criteriile prevăzute în anexa nr. 3 la Legea nr. 292/2018 privind evaluarea impactului anumitor proiecte publice şi private asupra mediului se iau în considerare, dacă este cazul, în momentul compilării informaţiilor în conformitate cu punctele III - XIV.**

 Semnătura titularului